Vladimirs Simagins

Vladimirs Simagins (;  Maskava —  Kislovodska) bija Krievijas starptautiskais lielmeistars šahā (1962).

 Biogrāfija 
No 1940. gadu beigām līdz 1960. gadu sākumam bijis viens no Maskavas vadošajiem šahistiem. Trīs reizes uzvarējis Maskavas pilsētas šaha čempionātos: 1947. gadā (pēc uzvaras papildu turnīrā),26 Championship of Moscow - 1947 1956. gadā (kopā ar Tigranu Petrosjanu)34 Championship of Moscow - 1956 un 1959. gadā.Championship of Moscow - 1959 Divkārtējais PSRS komandu šaha čempionāta uzvarētājs Maskavas izlases sastāvā (1948, 1958).OlimpBase :: Soviet Team Chess Championship :: Vladimir Simagin 1954. gadā Rīgā uzvarējis PSRS komandu kausā šahā sporta biedrības Spartak komandas sastāvā.OlimpBase :: Soviet Team Chess Cup :: Vladimir Simagin 1963. gadā dalījis 2. vietu Sarajevas starptautiskajā šaha turnīrā. 1967. gadā Sočos kopā ar Leonīdu Šamkoviču, Aleksandru Zaicevu, Nikolaju Krogiusu un Borisu Spaski dalījis 1.-5. vietu Mihaila Čigorina memoriālā.Memorial M.Chigorin Sochi 8-28.9.1967 Par panākumiem turnīros FIDE 1950. gadā Simaginam kā vienam no pirmajiem piešķīrusi starptautiskā meistara (IM), bet 1962. gadā - starptautiskā lielmeistara (GM) nosaukumu.
1964. gadā uzvarējis PSRS korespondencšaha čempionātā, bet 1965. gadā kļuvis par starptautisko meistaru korespondencšahā (IMC).

1950. gadu beigās sadarbojies ar Vasiliju Smislovu — kopā ar Vladimiru Makogonovu palīdzējis viņam uzvarēt mačā par Pasaules šaha čempiona titulu pret Mihailu Botviņņiku 1957. gadā. Bijis pazīstams arī kā šaha atklātņu teorētiķis. Simaginam piederēja daudzas oriģinālas idejas holandiešu aizsardzībā, jaunindiešu aizsardzībā, sicīliešu aizsardzībā, Nimcoviča aizsardzībā un Grīnfelda aizsardzībā.

1968. gadā miokarda infarkta rezultātā miris Kislovodskas starptautiskā šaha turnīra laikā.International Tournament in Kislovodsk 8-28.9.1968

 Atsauces 

 Ārējās saites 

Kategorija:1919. gadā dzimušie
Kategorija:1968. gadā mirušie
Kategorija:Maskavā dzimušie
Kategorija:Krievijas šahisti
Kategorija:PSRS šahisti